CELEX: 62010CA0140
Language: da
Date: 2011-10-20 00:00:00
Title: Sag C-140/10: Domstolens dom (Første Afdeling) af 20. oktober 2011 — Greenstar-Kanzi Europe NV mod Jean Hustin, Jo Goossens (anmodning om præjudiciel afgørelse fra Hof van Cassatie van België — Belgien) (Forordning (EF) nr. 2100/94, som ændret ved forordning (EF) nr. 873/2004 — fortolkning af artikel 11, stk. 1, artikel 13, stk. 1-3, artikel 16, 27, 94 og 104 — princippet om konsumption af de til EF-sortsbeskyttelsen knyttede rettigheder — licensaftale — søgsmål om krænkelse anlagt mod tredjemand — licenstagers krænkelse af licensaftalen i kontraktforholdet med tredjemand)

10.12.2011   
            
            
               DA
            
            
               Den Europæiske Unions Tidende
            
            
               C 362/7
            
         Domstolens dom (Første Afdeling) af 20. oktober 2011 — Greenstar-Kanzi Europe NV mod Jean Hustin, Jo Goossens (anmodning om præjudiciel afgørelse fra Hof van Cassatie van België — Belgien)
   (Sag C-140/10) (1)
   
   (Forordning (EF) nr. 2100/94, som ændret ved forordning (EF) nr. 873/2004 - fortolkning af artikel 11, stk. 1, artikel 13, stk. 1-3, artikel 16, 27, 94 og 104 - princippet om konsumption af de til EF-sortsbeskyttelsen knyttede rettigheder - licensaftale - søgsmål om krænkelse anlagt mod tredjemand - licenstagers krænkelse af licensaftalen i kontraktforholdet med tredjemand)
   2011/C 362/10
   Processprog: nederlandsk
   
      Den forelæggende ret
   
   Hof van Cassatie van België
   
      Parter i hovedsagen
   
   
      Sagsøger: Greenstar-Kanzi Europe NV
   
      Sagsøgt: Jean Hustin, Jo Goossens
   
      Sagens genstand
   
   Anmodning om præjudiciel afgørelse — – Hof van Cassatie van België — fortolkning af artikel 11, stk. 1, artikel 13, stk. 1-3, artikel 16, 27, 94 og 104 i Rådets forordning (EF) nr. 2100/94 af 27. juli 1994 om EF-sortsbeskyttelse (EFT L 227, s.1), som ændret ved forordning (EF) nr. 873/2004 (EUT L 162, s. 38) — civile søgsmål — søgsmål anlagt af indehaveren af eller af en licenstager af en EF-sortsbeskyttelse mod den person, som i forhold til udbytte af den beskyttede sort, der er erhvervet hos en licenstager, har foretaget visse handlinger under tilsidesættelse af de begrænsninger, som er fastsat i den licensaftale, der er indgået med indehaveren af EF-sortsbeskyttelsen
   
      Konklusion
   
   
               1)
            
            
               Artikel 94 i Rådets forordning (EF) nr. 2100/94 af 27. juli 1994 om EF-sortsbeskyttelse, som ændret ved Rådets forordning (EF) nr. 873/2004 af 29. april 2004, sammenholdt med artikel 11, stk. 1, artikel 13, stk. 1-3, artikel 16, 27 og 104 i den nævnte forordning, under omstændigheder som de i hovedsagen foreliggende, skal fortolkes således, at indehaveren eller licenstageren kan anlægge søgsmål om krænkelse mod tredjemand, der har erhvervet materialet fra en anden licenstager, som ikke har overholdt de betingelser eller begrænsninger, der er fastsat i den licensaftale, som denne tidligere har indgået med indehaveren, for så vidt som de pågældende betingelser eller begrænsninger direkte vedrører de væsentligste elementer af den berørte EF-sortsbeskyttelse, hvilket det tilkommer den forelæggende ret at vurdere.
            
         
               2)
            
            
               Hvad angår vurderingen af krænkelsen har det ikke nogen betydning, om den tredjemand, der har foretaget handlinger i forhold til det materiale, der er solgt eller overdraget, kendte eller må anses for at have haft kendskab til betingelserne eller begrænsningerne i licensaftalen.
            
         
      (1)  EUT C 161 af 19.6.2010.